Datum: 5. 3. 2018

INFORMACIJE SODELUJOČIM ŠOLAM

Spoštovani,

S koncem prvega ocenjevalnega obdobja se bliža čas pospešenih priprav na izvedbo projekta Evropska vas. Četudi aktivnosti po šolah potekajo že lep čas, bo potrebno napore pospešeno usmeriti v pripravo zaključne prireditve, ki bo 8. 5. 2018 ob 11. uri na Krekovem trgu.

S tem dopisom vas želimo obvestiti o nekaterih informacijah, ki vam bodo pri delu v pomoč. Informacije smo razdelili v sklope, da bodo preglednejše.

1. Pripravljena je nova spletna stran projekta, ki jo najdete na naslovu: <http://euvascelje.splet.arnes.si/>

Vabimo vas, da na naslov [evropska.vas@3os-celje.si](mailto:evropska.vas@3os-celje.si) pošljete kakšno novico, sliko ali karkoli drugega, kar bi želeli, da obogati našo skupno stran. Na III. OŠ Celje bomo 6. 3. 2018 imeli prav poseben tehniški dan posvečen Evropski vasi, zato bomo kaj kmalu spletno stran obogatili s fotografijami in krajšo objavo. Vabimo vas, da storite podobno. Hkrati bi bili veseli, če bi spletno stran povezali z vašo šolsko spletno stranjo, saj je naš namen, da bi spletna stran živela in delovala vrsto let ter da bi bila dostopna vsem delavcem sodelujočih šol, staršem in učencem.

1. Ozvočenje na osrednji prireditvi bo ponovno prevzel g. Igor Korošec, tako da se lahko veselimo sodelovanja z zunanjim sodelavcem, ki prireditev dobro pozna. Na skupnem usklajevalnem sestanku z njim smo sprejeli naslednje dogovore, ki vam jih posredujemo v strnjeni obliki:

* Na glavnem odru nastopajo učenci s plesno, pevsko ali instrumentalno točko, ki lahko traja največ 3 minute, saj zaradi narave proslave druge točke izzvenijo in ne pridejo do pravega izraza.
* Za vsako točko, ki jo želite uvrstiti na glavni oder, je potrebno do 30. 3. 2018 sporočiti:
* ali bo vaš zavod imel točko na glavnem odru. In če, sporočite prosim še:
* naslov in vrsto točke,
* število nastopajočih,
* ime in priimek izvajalca/izvajalcev ter njihovo starost,
* ime in priimek mentorja točke,
* kratek opis točke v stavku ali dveh za povezovalca prireditve,
* seznam glasbil/opreme, ki jo boste pri točki potrebovali in prinesli s sabo,
* število mikrofonov, ki bodo na voljo je omejeno; na odru bo širokopasovni mikrofon in dva mikrofona za enega ali dva govornika/pevca/instrumentalista,
* na odru bosta dva stola in manjša miza, elektrike ne bo.
* Zgornje podatke potrebujemo, da pripravimo program prireditve in da nastopajoče razvrstimo po starosti. Želeli bi, da mlajši otroci nastopijo prej, saj težje počakajo na svojih »pet minut slave« v primerjavi s starejšimi vrstniki.
* Do 26. 4. 2018 pa je na naslov III. OŠ Celje (Vodnikova 4, 3000 Celje) potrebno poslati tudi glasbo, za katero želite, da se predvaja med vašo točko; glasbo obvezno pošljete v avdio zapisu na CD-ju. V kolikor imate glede zapisa kakršna koli vprašanja, vas prosim, da nas kontaktirate. Prav tako s pošiljanjem ni potrebno počakati do zadnjega dne, saj bomo veseli, če bi potrebne materiale imeli čim prej.

1. Podjetje City Center želi sodelovati v našem projektu in bo z veseljem razstavilo naše izdelke. Zanimajo jih večji izdelki, ker je razstavni prostor velik, na katerem bi se manjši predmeti izgubili in ne prišli do izraza. Za tiste, ki bi želeli sodelovati pri zbiranju izdelkov, ki bi bili od 10. 5. 2018 naprej na ogled v trgovskem centru, prosimo, da upoštevate naslednje dogovore:

* Priporočljiva najmanjša velikost izdelka, ki bi ga šola prispevala je 0,5x0,5x05 m.
* Vsak izdelek bo opremljen z imenom šole, opisom, kaj izdelek predstavlja in kdo je avtor izdelka (za te podatke vas bomo prosili do 26. 4. 2018).
* Seznam izdelkov potrebujemo do 26. 4. 2018, da obvestimo trgovski center in da pripravimo okvirni načrt razporeditve na njihovem razstavnem prostoru.
* Izdelke bi zbirali 8. 5. 2018 na Krekovem trgu po koncu osrednje prireditve, da jih od tam peljemo v trgovski center, če bo to mogoče že isti dan.

V upanju, da bo vaše delo na zavodih potekalo nemoteno in ob velikem številu sodelujočih, se vam najlepše zahvaljujemo za vaš prispevek in vas vabimo, da nas v primeru kakršnih koli vprašanj kontaktirate na [evropska.vas@3os-celje.si](mailto:evropska.vas@3os-celje.si).

Želimo vas uspešno delo in vas prisrčno pozdravljamo.

Helena Brezovnik, Aleksander Verhovšek,

mentorica Evropske vasi ravnatelj III. OŠ Celje

Seznam sodelujočih zavodov z izbranimi državami:

|  |  |
| --- | --- |
| Organizacija | Država |
| OŠ Loče | Hrvaška |
| OŠ Polzela | Italija |
| OŠ Glazija | Luksemburg |
| II. osnovna šola Rogaška Slatina | Bolgarija |
| Osnovna šola Frana Roša | Španija |
| OŠ Primoža Trubarja Laško | Poljska |
| OŠ Rogatec | Češka |
| I. OŠ Celje | Romunija |
| OŠ Antona Aškerca Rimske Toplice | Slovenija |
| I. OŠ Žalec | Avstrija |
| OŠ Vojnik | Nizozemska |
| OŠ Antona Bezenška Frankolovo | Francija |
| Šola za hortikulturo in vizualne umetnosti Celje | Finska |
| IV. osnovna šola Celje | Islandija |
| II. OŠ Celje | Velika Britanija |
| Gimnazija Celje - Center | Irska |
| Ekonomska šola Celje | Madžarska |
| III. osnovna šola Celje | Danska |
| OŠ Lava | Nemčija |
| OŠ Frana Kranjca | Slovaška |
| OŠ Lesično | Portugalska |
| OŠ Hudinja | Švedska |
| OŠ Ljubečna | Grčija |
| OŠ Štore | Malta |
| ŠC Celje, Gimnazija Lava | Španija |
| ŠC Celje, SŠGVO | Združena Evropa |
| Vrtec Zarja Celje | Slovenija |
| SZŠ Celje | Švica |
| Vrtec Anice Černejeve - enota Luna | Rusija |
| OŠ Dramlje | Irska |